**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 16.12. 2022**

● **Futures ceny zrnín na burzách k 16.12.2022**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 299,25 | III.´23 | *▼* |
| CBoT Chicago | 251,79 | XII.´22 | *▼* |
| BÉT Budapešť (kŕmna!) | 354,33 | III.´23 | *▲* |
| **Kukurica** | | | |
| MATIF Paríž | 283,25 | III.´23 | *▼* |
| CBoT Chicago | 236,71 | XII.´22 | *▼* |
| BÉT Budapešť | 349,41 | III.´23 | *▲* |
| **Repka olejka** | | | |
| MATIF Paríž | 553,50 | II.´23 | *▼* |
| Viedeň | 564,75 | XII.´22 | *▼* |

*Kurz (NBS): EURO/USD: 1,0621 ▼ ; EURO/HUF: 406,40 ▼*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 12.decembru 2022**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **303,00** | ▼ | DS | DE | Hamburg | **275,00** | ▼ | DS | DE | Mannheim | **326,50** | - | DS |
| FR | Rouen | **309,15** | ▼ | DP | FR | Rouen | **274,15** | ▼ | DP | FR | Bordeaux | **292,22** | ▼ | DP |
| BE | Brusel | **-** | - | DP | BE | Brusel | **255,10** | ▼ | DP | HU | Budapešť | **318,56** | ▼ | FG |
| HU | Transdanub | **292,99** | ▼ | FG | HU | Transdan. | **-** | - | DP | ES | Zaragoza | **335,00** | ▼ | DS |
| AT | Viedeň | **-** | - | DS | AT | Viedeň | **285,00** | - | DS | AT | Viedeň | **290,00** | ▼ | DF |
| PL | Slaski | **-** | - | DF | PL | Zachodni | **-** | - | DF | RO | Mutenia | **275,61** | ▼ | DS |
| CZ | Praha | **329,21** | ▼ | DF | CZ | Praha | **-** | - | DF | SK | Bratislava | **-** | - | DP |
| RO | Mutenia | **294,92** | ▲ | DS | RO | Mutenia | **268,70** | ▼ | DS | **raž potravinárska** | | | | |
| SK | Bratislava | **328,76** | ▼ | DP | SK | Bratislava | **-** | - | DP | DE | Mannheim | **317,50** | ▼ | DS |
| **pšenica kŕmna** | | | | | **jačmeň sladovnícky** | | | | | CZ | Praha | **328,55** | ▼ | DF |
| DE | Hamburg | **299,50** | ▼ | DS | DE | Mannheim | **387,50** | ▼ | DS | AT | Viedeň | **333,00** | ▼ | DS |
| HU | Budapešť | **318,56** | ▼ | DP | CZ | Praha | **-** | **-** | DF | **pšenica tvrdá** | | | | |
| NL | Rotterdam | **317,50** | ▼ | CIF | FR | Rouen | **-** | **-** | DP | ES | Cordoba | **470,00** | ▼ | DS |
| AT | Wels | **-** | - | DS | PL | Zachodni | **-** | - | DF | FR | La Pallice | **469,65** | ▼ | DP |
| SK | Bratislava | **-** | - | DP | SK | Bratislava | **-** | **-** | - | IT | Bologna | **469,50** | ▼ | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 50.týždňu 2022 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 310 - 315 | 310 - 320 | 300 - 320 |
| **kvalita A** | 300 - 310 | 300 - 310 |  |
| **kvalita B** | 290 - 300 | 290 - 300 |  |
| **Pšenica kŕmna** | 240 - 260 | 250 - 270 | 270 - 290 |
| **Jačmeň sladovnícky** | 290 - 300 | - | - |
| **Jačmeň kŕmny** | 250 - 260 | 250 - 270 | 270 - 290 |
| **Kukurica na zrno** | 270 - 275 | 290 - 300 | - |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Cikatricis, Ing. Jakubička, Ing. Papp; Ing. Slocik; Ing. Krajanec.*

● **Komentár**


Kurz euro k US doláru naberá rastúci trend, zatiaľ čo cena ropy na svetovom trhu ďalej klesá. **Ceny zrnín vo svete prudko klesajú**, v priebehu týždňa aj o 20 euro na tonu (viď tabuľku), takmer na úroveň obdobia pred vypuknutím vojny na Ukrajine. Spomaľuje sa medzinárodný obchod s obilím, aj v rámci krajín EÚ. Pri porovnaní cien je ponúkaná cena pšenice z Ruska a Ukrajiny na globálnom trhu najnižšia a pokiaľ neeskaluje napätie v tejto oblasti, budú ceny klesať ďalej.

Podľa decembrovej správy **FAO-AMIS** sa po ukončení zberovej sezóny na severnej pologuli sústreďuje pozornosť na južnú pologuľu, kde už tri roky po sebe pôsobí fenomén La Niña. Ten predlžuje suché obdobie v Argentíne a znižuje produkciu pšenice. Naopak mimoriadne vlhké počasie v Austrálii, ktorá síce očakáva nadpriemernú úrodu pšenice, no zároveň obavy ohľadom jej kvality, čo vplýva na jej cenu. V Južnej Amerike prebieha osev kukurice, ale ešte je priskoro hovoriť, či sa úroda vráti na normálnu úroveň, po prepade produkcie z dôvodu sucha.

**Odhady svetovej produkcie** zo začiatku decembra podľa FAO sa zmiernili a predpokladajú produkciu pšenice v hospodárskom roku 2022/23 na úrovni 781,1 mil.t, kukurice 1 163,6 mil.t a sóje 394,6 mil.ton. Sucho sa už opäť prejavuje pri oseve ozimín v Európskej únii (viď mapku nižšie), v Rusku na juhu Kaukazu, na Ukrajine v okolí Odesy, kde zároveň obmedzuje výsev vojnové ohrozenie.

Európska Komisia 9.11.2022 zverejnila plány zlepšiť **dostupnosť hnojív v rámci EÚ** aj v zahraničí. Biznis s hnojivami dostane prioritu kvôli obmedzenému prístupu k zemnému plynu, a tak k fondom vytvoreným vďaka opatreniam zastropovania ziskov určitých výrobcov elektriny pridáva 450 mil.euro, ktoré použije zo svojej rezervy (poľnohospodárstva) ako časť prechodného krízového rámca na pomoc farmárom s vysokými cenami vstupov.

Zároveň 11.11.2022 Ministerstvo priemyslu a obchodu Ruskej federácie stanovilo hodnoty vývozného cla na všetky typy hnojív na 23,5% a hraničnú cenu 450 USD/t. 28.11. Rusko navýšilo vývoznú kvótu pre dusíkaté hnojivá o 750 000 ton do konca decembra 2022, aby zachovalo objemy výroby a nezaplnilo sklady. Osobitne kvóta na vývozy močoviny bola zvýšená o 400 000 ton; vývozná kvóta na čpavok (amonium nitrate) o 200 000 t a zmes močoviny a čpavku o 150 000 ton.



**SPOT ceny hnojív:** Ammonia – čpavok, Urea – močovina, Natural Gas – zemný plyn.

Vývoj cien v USD/tona, resp. USD/MMBtu (plyn – os vpravo).

Zdroj: EK

**Svetové ceny obilnín** (FOB) k 14.12. 2022:

* **Pšenica:** US SRW Mexický záliv: 314,- €/t, FR Rouen (1.tr.): 313,- €/t; Ukrajina (potr.): 251,- €/t;
* **Jačmeň:** FR Rouen kŕmny: 286,- €/t, Čierne more (kŕm.): 256,- €/t;
* **Kukurica:** US 3YC Mexický záliv: 290,- €/t; Bordeaux (FR): 297,- €/t; Čierne more (krm.): 246,- €/t.

Obrázok, na ktorom je mapa

Automaticky generovaný popis

Oblasti ohrozenia: V rámci obdobia od 1.10. do 18.11.2022 bol na väčšine územia EÚ zaznamenaný prebytok teplotnej akumulácie (žlté bodky) až sucha (červené bodky), či deficit dažďa (červené šrafované). Prebytok dažďa zaznamenali len v Írsku (modré šrafovanie).

Zdroje: Európska Komisia, FAO-AMIS, agrobiznis.sk; portály búrz.

Spracovala: Ing. Vladimíra Debnárová, tajomník Združenia pestovateľov obilnín.